Ministrul Muncii, Dragoş Pîslaru a anunţat, după şedinţa de Guvern, că Executivul a adoptat o ordonanţă de urgenţă prin care valoarea punctului de pensie este majorată de la 871,7 lei până la 917,5 lei.

Pentru anul 2017, valoarea punctului de pensie creşte cu 5,25%, de la 871,7 lei la 917,5 lei, în conformitate cu metodologia prevăzută de Legea pensiilor.

Ministrul Dragoş Pîslaru a precizat că măsura se aplică şi pensiilor militare de stat.

”Creăm predictibilitate pentru pensionari ca să ştie de la 1 ianuarie care le va fi pensia”, a declarat ministrul Muncii.

Legea pensiilor prevede ca valoarea punctului de pensie să fie majorată anual cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat.